**Rămas bun!**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rămas bun, clase primare,

Amintiri de neuitat!

Rămas bun, zile cu soare!

Când v-ati dus? Când ne-am schimbat?!

Ieri păşeam întâia-şi dată

Peste pragul şcolii dragi,

Astăzi trecem înc-o dată,

Dar cu multe în desagi!

Azi privim către lumină

Şi spre culmi ne înălţăm,

Iar cu paşi ca de felină

Alte rânduri descifrăm.

Azi dăm visului speranţă

Şi clădim nou început;

Clinchet sună de vacanţă...

Patru ani, când au trecut?

Ieri priveam abecedarul

Cu ochii întrebători,

Astăzi s-a sfârşit coşmarul

Şi suntem mai visători!

Rămas bun, clase primare,

Iar voi dragi învăţători

Ce ne-aţi îndrumat spre soare

Să rămâneţi răbdători!

Mâine alţii vor deschide

Şi vor face primul pas,

Dar când şcoala se închide,

Noi vă spunem bun rămas!